નાનામોટા ગામમાં આવા સાડીઓથી લદાયેલા ઝાડ એ એક સામન્ય વસ્તુ છે. એમ જ આ ગામમાં પણ એક એવી માન્યતા કે, પાદર પરના માતાના મઢ પર માનેલી માનતા અચૂક પૂરી થાય જ ! અને બદલામાં દેવીભક્તો માતાને ચુંદડી ઓઢાડવાના ભાગરૂપે ઝાડ પર સાડીઓ લટકાવે, અને જોડે જોડે બંગડી, સિંદુર, ચાંદલા, વગેરેનો શૃંગાર પણ માતાને ચઢે ! અને માત્ર એટલું જ નહીં, સ્ત્રીઓએ આખી જીંદગીમાં પોતે ક્યારેય ન પહેરી હોય એવી મોંઘીદાટ સાડીઓ એ ઝાડ પર ચઢાવે. અને એવામાં આ કાળી એ સાડીઓ ચોરી લઈ ગામ આખામાં પે’રીને ફરતી ફરે તો એનું બીજું થાય પણ શું ?